# *PROJEKTS*

**LATVIJAS REPUBLIKAS MINISTRU KABINETS**

2016.gada Noteikumi Nr. Rīgā (prot. Nr. .§)

**Grozījumi Ministru kabineta 2009.gada 3.novembra noteikumos Nr.1294 „Kārtība, kādā atbrīvo no dabas resursu nodokļa samaksas par videi kaitīgām precēm”**

Izdoti saskaņā ar Dabas resursu nodokļa likuma

9. panta otrās daļas 1., 2., 3., 4., 5., 7., 8. un 9. punktu

Izdarīt Ministru kabineta 2009.gada 3.novembra noteikumos Nr.1294 „Kārtība, kādā atbrīvo no dabas resursu nodokļa samaksas par videi kaitīgām precēm”” (Latvijas Vēstnesis, 2009, 183.nr.; 2013, 98.nr., 155.nr.; 2016, 122.nr.) šādus grozījumus:

1. Izteikt norādi, uz kāda likuma pamata noteikumi izdoti, šādā redakcijā:

„Izdoti saskaņā ar Dabas resursu nodokļa likuma 9. panta otrās daļas 1., 2., 3., 4., 5., 7., 8. un 9. punktu”.

2. Aizstāt visā noteikumu tekstā vārdus „fonda administrācija” (attiecīgā locījumā) ar vārdu „dienests” (attiecīgā locījumā).

3. Aizstāt visā noteikumu tekstā vārdus „ministrija” (attiecīgā locījumā) ar vārdu „dienests” (attiecīgā locījumā).

4. Aizstāt noteikumu pielikumos vārdus „Latvijas vides aizsardzības fonda administrācija” (attiecīgā locījumā) ar vārdiem „Valsts vides dienests” (attiecīgā locījumā).

5. Papildināt 1.3. apakšpunktu aiz vārda ,,precēm” ar vārdiem ,,un prasības nodokļa maksātājam, kurš pats izveidojis un piemēro atkritumu apsaimniekošanas sistēmu un nemaksā dabas resursu nodokli par videi kaitīgām precēm;”.

6. Papildināt 1.4. apakšpunktu aiz vārdiem ,,(turpmāk – nodoklis)” ar vārdiem ,,nodokļa maksātājs, kurš pats izveidojis un piemēro atkritumu apsaimniekošanas sistēmu un nemaksā nodokli,”.

7. Svītrot 1.6. apakšpunktu.

8. Papildināt 1. punktu ar 1.9. un 1.10. apakšpunktu šādā redakcijā:

,,1.9. kārtību, kādā Vides aizsardzības un reģionālās attīstības ministrijas padotībā esošā iestāde pieņem lēmumu par atbrīvojuma piemērošanu no nodokļa samaksas par videi kaitīgām precēm;

1.10 kārtību, kāda Vides aizsardzības un reģionālās attīstības ministrijas padotībā esošā iestāde izskata pārskatu un auditētu pārskatu par videi kaitīgu preču atkritumu apsaimniekošanu un aprēķināto nodokli.”.

9. Aizstāt 2.4. apakšpunktā vārdus „Latvijas vides aizsardzības fonda administrācijai (turpmāk – fonda administrācija)” ar vārdiem „Valsts vides dienestam (turpmāk – dienests)”.

10. Izteikt 14. punktu šādā redakcijā:

,,Dienests mēneša laikā pēc šo noteikumu 10. vai 11. punktā minēto dokumentu saņemšanas pārliecinās par atkritumu apsaimniekošanas sistēmas atbilstību iesniegtajam apsaimniekošanas plānam (tai skaitā par plānā norādīto videi kaitīgo preču atkritumu savākšanas un šķirošanas vietu esību, šo vietu darbības atbilstību normatīvajiem aktiem, par attiecīgu līgumu esību par videi kaitīgu preču atkritumu pieņemšanu vai savākšanu, ja tādi norādīti apsaimniekošanas plānā, kā arī par plānā norādīto pārstrādes un reģenerācijas jaudu pietiekamību). Mēneša laikā pēc šo noteikumu 10. vai 11. punktā minēto dokumentu saņemšanas dienests izvērtē padomes ieteikumu un pieņem lēmumu par apsaimniekošanas līguma noslēgšanu un atbrīvojuma piemērošanu.”

11. Svītrot visā 20. punkta tekstā vārdu ,,ministrija” (attiecīgā locījumā).

12. Aizstāt 23. punkta ceturtajā teikumā vārdus ,,tā vēršas ministrijā ar lūgumu” ar vārdiem ,,tā pieņem lēmumu”.

13. Izteikt 28. punktu šādā redakcijā:

,,28. Nodokļa maksātājs, kas pats izveidojis un piemēro atkritumu apsaimniekošanas sistēmu un ir atbrīvots no nodokļa samaksas, katru gadu līdz 30. aprīlim iesniedz dienestā auditētu pārskatu par iepriekšējo gadu atbilstoši šo noteikumu 4. pielikumam. Pārskatam pievieno vides aizsardzības normatīvajos aktos noteikto auditora atzinumu par pārskatā minētās informācijas atbilstību prasībām, kas noteiktas normatīvajos aktos par videi kaitīgu preču atkritumu uzskaiti un apsaimniekošanu. Ja nodokļa maksātāja izveidotajā atkritumu apsaimniekošanas sistēmā citi nodokļa maksātāji nepiedalās, šo noteikumu 4. pielikuma 5. tabulu pārskatā neiekļauj.

14. Aizstāt 32. punkta trešajā teikumā vārdus ,,un vēršas ministrijā ar lūgumu” ar vārdiem ,,un pieņem lēmumu”.

15. Svītrot 2. pielikumā iekavas un vārdus „iesniegšanai Vides aizsardzības un reģionālās attīstības ministrijā”.

16. Noteikumi stājas spēkā 2017. gada 1. janvārī.

## Ministru prezidents M. Kučinskis

Vides aizsardzības un

reģionālās attīstības ministrs K. Gerhards

Iesniedzējs:

vides aizsardzības un

reģionālās attīstības ministrs K. Gerhards

Vīza:

valsts sekretārs R. Muciņš

08.11.2016. 16:32

586

T. Alekse

67026479

[tatjana.alekse@varam.gov.lv](mailto:tatjana.alekse@varam.gov.lv)